Seriaali sisu tõotab tulla äärmiselt põnev — kui neljandat hooaega alustav originaalversioon alustas 2011. aastal ja keskendus Rootsi-Taani vahelisele alale, siis siinse regiooni mõrvamüsteerium rullub lahti Narvas, kus eestlannast detektiiv Inga Savisaar ja venelasest uurija Maksim Kazantsev asuvad püüdma sarimõrtsukat, kes tegutseb nii siin- kui sealpool piiri.

20-episoodiline seriaal on mõeldud eeskätt Vene meediaturule ning hetkel on plaanitud vändata kaks hooaega. Seriaal jõuab idanaabrite tele-eetrisse 2017. aastal ja läbirääkimised käivad ka Eesti telekanalitega.